JESEN

Dedek je rekel

da grozdje tre pobrati,

zato se treba

v gorice, v sobotu, tpeljati.

V putami se grozdja najde

dok gozda okoli pobira brajde.

Dok mošt iz preše polehko curi

nikome se preveč nikam ne žuri.

Po redima se gore-dole bere,

a kad smo poslu pri kraju

mamica se zadere „Hojte na kolače.“

I dok smo vse pobrali

a mamica nas dobro nahranili,

v šumo smo se spustili,

i kostaje pobirali.

Borna Kolenić, 7.b

Moj djed

Promatram svog djeda kako mi prilazi. Smiješak mu ne silazi s lica dok me promatra. Nekada snažno tijelo mog djeda sada je malo oslabilo pod teretom godina koje nosi. Moj djed odrastao je u siromašnoj obitelji i uvijek smo bez daha slušali priče o njegovom odlasku u školu i raznim zgodama iz njegovog djetinjstva. Vrlo rano je počeo je raditi i zarađivati za sebe. Upoznao je baku i zaljubili su se. Trbuhom za kruhom otišli su zajedno u svijet. Ali ljubav prema domovini bila je jača i uskoro su se vratili u Hrvatsku i tu sagradili dom i osnivali obitelj. Cijeli je život naporno radio i navikao je na takav život, tako da i sada ,kada je u mirovini, za njega nema odmora. Njegove vrijedne ruke stalno nešto rade. Zajedno popravljamo kosilicu, kosimo travu, popravljamo bravu,a on je uvijek spreman dati mi savjet kako da nešto popravim. Godine su mu na licu splele fine bore koje mu daju blagi i topao izraz lica. Uvijek je spreman pomoći i vrlo je brižan. Kada sam bolestan u njegovim očima navirem tugu i zabrinutost,a kada sam sretan ,moj djed tu sreću dijeli sa mnom. Ponekad zastanem i samo ga promatram. U jednom trenu sam sretan što ga imam, a već u drugim me uhvati neka tuga zbog toga što vrijeme ne želi malo stati,malo usporiti, kako bih što duže uživao sa svojim djedom. Znam da ga nikad neću zaboraviti i da će on uvijek imati posebno mjesto u mom srcu.

Luka Čapalija, 7.a